ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0201/99

υποβολή: Florus Wijsenbeek (ELDR) προς την Επιτροπή

(11 Φεβρουαρίου 1999)

Θέμα: Ομηρία οδηγού φορτηγού αυτοκινήτου στη Γαλλία

Είναι ενήμερη η Επιτροπή για το περιστατικό που έλαβε χώρα στις 18-19 Ιανουαρίου 1999 στην πόλη Rennes (Γαλλία), όπου γάλλοι αγρότες κράτησαν όμηρο ολλανδό οδηγό φορτηγού αυτοκινήτου;

Είναι επίσης ενήμερη η Επιτροπή για το γεγονός ότι 22 τόννοι χοιρινού κρέατος που προοριζόταν για κατανάλωση καταστράφηκαν όπως και το φορτηγό που μετέφερε το κρέας;

Δεν πιστεύει άραγε η Επιτροπή ότι πρέπει να τεθεί οριστικό τέρμα σάυτού του είδους απαράδεκτες ενέργειες και ότι οι γαλλικές αρχές, που δεν προσπαθούν να παρεμποδίζουν τις δράσεις αυτές, πρέπει χωρίς αναβολή να καταβάλουν αποζημίωση στη μεταφορική και στη φορτωτική εταιρία καθώς και στον οδηγό;

Εάν όχι, για ποιό λόγο;

Απάντηση του κ. Fischler εξ ονόματος της Επιτροπής

(19 Μαρτίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-0047/99

υποβολή: Ernesto Caccavale (UPE) προς την Επιτροπή

(15 Ιανουαρίου 1999)

Θέμα: Παράνομη αύξηση του κόστους των κλήσεων από σταθερά τηλέφωνα προς κινητά στην Ιταλία

Με μια ενέργεια που χαρακτηρίστηκε ως "τιμολογιακή απλοποίηση", οι δύο διαχειριστές της κινητής τηλεφωνίας στην Ιταλία, η Tim-Telecom και η Omnitel αποφάσισαν από κοινού να αυξήσουν σημαντικά το κόστος των κλήσεων από τα σταθερά τηλέφωνα προς τα κινητά. Πρόκειται για αύξηση η οποία σε ορισμένες περιπτώσεις πλησιάζει το 200 % και αφορά κατ' ουσίαν τις κλήσεις που πραγματοποιούνται κατά τις ώρες μειωμένου έως τώρα τιμολογίου, δηλαδή τις νυκτερινές, τις προηγούμενες εορτών και τις εορταστικές. Η απόφαση ορίζει ενιαίο τιμολόγιο για όλες τις μέρες και τις ώρες, με ΦΠΑ 20 % και την καθιέρωση του υπολογισμού με τη χρέωση δύο μονάδων μόλις απαντήσει ο καλούμενος.

Ζητείται, κατά συνέπειαν, από την Επιτροπή:

1. Να ελέγξει μήπως η εν λόγω αύξηση αποτελεί ανοικτή παραβίαση των ευρωπαϊκών κανόνων περί ανταγωνισμού και ιδίως του άρθρου 85 της Συνθήκης της Ρώμης;

2. Να εξακριβώσει μήπως η γενικευμένη αυτή αύξηση του κόστους των κλήσεων από σταθερά τηλέφωνα προς κινητά, στο πλαίσιο ενός συστήματος ελευθέρωσης των υπηρεσιών των τηλεπικοινωνιών, αποτελεί καρπό μιας κλασικής συμφωνίας καρτέλ μεταξύ των δύο επικεφαλής επιχειρήσεων του τομέα, κατά περιφρόνηση των στοιχειοδέστερων αρχών του ελεύθερου ανταγωνισμού;

3. Να αναφέρει ποια μέτρα σκοπεύει να υιοθετήσει για να προστατεύσει την ελεύθερη αγορά και κυρίως τους χρήστες καταναλωτές, των οποίων θίγεται το δικαίωμα επιλογής μεταξύ εναλλακτικών προσφορών, και να δηλώσει αν θεωρεί ιδίως ότι υφίστανται σοβαροί λόγοι που δικαιολογούν την κίνηση της διαδικασίας για παράβαση.
ΓΡΑΠΤΗ ΕΡΩΤΗΣΗ P-0027/99

υποβολή: Marco Formentini (NI) προς την Επιτροπή

(13 Ιανουαρίου 1999)

Θέμα: Αύξηση των τελών για τις συνδιαλέξεις από σταθερό τηλέφωνο σε κινητό τηλέφωνο όπως αποφασίστηκε από τις εταιρίες TIM και OMNITEL

Λαμβάνοντας υπόψη τα νέα τέλη που εφαρμόζονται στην Ιταλία από τις 6 Ιανουαρίου 1999 από τις δύο κυριότερες εταιρίες κινητής τηλεφωνίας (TIM και OMNITEL), τα οποία προβλέπουν σημαντική αύξηση (έως 153 %) της τιμής των επικοινωνιών από σταθερό τηλέφωνο προς ένα κινητό τηλέφωνο, θα μπορούσε να αναφέρει η Επιτροπή:

- εάν θεωρεί ότι η συμφωνία αυτή για ταυτόσημη τροποποίηση των τιμών στην οποία κατέληξαν οι δύο αυτές εταιρίες, αποφασίστηκε στα πλαίσια της τήρησης των κανόνων του ελεύθερου ανταγωνισμού,

- εάν δεν θεωρεί ότι η συμφωνία αυτή καταλήγει να δημιουργεί ένα καρτέλ διαχείρισης στον τομέα αυτό, γεγονός που συνιστά παράνομη πρακτική όσον αφορά τον ελεύθερο ανταγωνισμό και παραβλάπτει τα συμφέροντα των καταναλωτών,

- εάν αυτή η συμφωνία δεν μπορεί να θεωρηθεί ως κατάχρηση της εμπιστοσύνης των καταναλωτών, στο μέτρο που εφαρμόστηκε αμέσως μετά τις εορτές των Χριστουγέννων, με την ευκαιρία των οποίων ενεγράφη ως συνδρομητής της κινητής τηλεφωνίας μεγάλος αριθμός ατόμων, κυρίως με τις επονομαζόμενες συνδρομές "Family",

- εάν δεν θεωρεί, με την ευκαιρία του τελευταίου αυτού γεγονότος, ότι η ιταλική οικονομία εξακολουθεί να κυριαρχείται από τα μονοπώλια ή, στην καλύτερη των περιπτώσεων, από δύο μονοπώλια τα οποία καταλήγουν να συμπεριφέρονται ως άκαμπτα μονοπώλια, και τέλος

- ποια μέτρα προτίθεται να λάβει για να προστατεύσει τον ελεύθερο ανταγωνισμό στον τομέα αυτό και, κυρίως, τα συμφέροντα των καταναλωτών;
ΓΡΑΠΤΗ ΕΡΩΤΗΣΗ E-0340/99

υποβολή: Peter Skinner (PSE) προς την Επιτροπή

(23 Φεβρουαρίου 1999)

Θέμα: Διαφορές στις τιμές αυτοκινήτων στην Ευρώπη

Δεδομένων των τεραστίων διαφορών μεταξύ του ΗΒ και της υπόλοιπης Ευρώπης όσον αφορά τις τιμές αυτοκινήτων από πολλούς κατασκευαστές, όπως κατέδειξε η έκθεση της Επιτροπής σχετικά με τις τιμές προ φόρων, προτίθεται η Επιτροπή να θέσει τέλος στις υφιστάμενες διακυμάνσεις των τιμών;

Απάντηση του κ. Van Miert εξ ονόματος της Επιτροπής

(19 Μαρτίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στις γραπτές ερωτήσεις E-2577/98 και E-2999/97 της κας Pollack(1) και του κ. Mather(2).

(1) ΕΕ C 31 της 5.2.1999, σελ. 150.

(2) ΕΕ C 15 της 25.5.1998.
ΓΡΑΠΤΗ ΕΡΩΤΗΣΗ E-0039/99

υποβολή: Umberto Bossi (NI) , Luigi Moretti (NI) , Marco Formentini (NI) και Gipo Farassino (NI) προς την Επιτροπή

(20 Ιανουαρίου 1999)

Θέμα: Ρατσιστικό επισόδειο σε ιταλικό σχολείο

Αυτές τις ημέρες ο ιταλικός Τύπος και συγκεκριμένα οι εφημερίδες "La Repubblica", "Il Corrriedre della sera", "La Provincia Pavese" και "La Padania", αναφέρει σοβαρό επισόδειο παραβίασης αστικών δικαιωμάτων που έλαβε χώρα σε γυμνάσιο του Miradolo Terme (PV) εις βάρος του Paolo Buttaboni, 11 ετών. Η καθηγήτρια φυσικής αγωγής Annamaria Conforte κατάσχεσε φανέλλα της ποδοσφαιρικής ομάδας "Padania Calcio", η οποία είναι κανονικά εγγεγραμμένη στην Ομοσπονδία CONI και λαμβάνει μέρος σε πολυάριθμους αγώνες τόσο στο Βορρά όσο και στο Νότο της Ιταλίας. Η καθηγήτρια απείλησε ότι θα βάλει τους συγγενείς της που προέρχονται από τον Νότο να δείρουν τον μαθητή και τους γονείς του. Υπενθυμίζουμε το γεγονός ότι ούτε ο μικρός ούτε οι γονείς του είναι πολιτικοί ή κομματικοί ακτιβιστές. Η αντιπρόεδρος Giancarla Simonini παρενέβη υπέρ της καθηγήτριας. Οι άλλη μαθητές κλήθηκαν να αποδοκιμάσουν το συμμαθητή τους και να φορέσουν τη φανέλλα όποιας ομάδας προτιμούν, ενώ ο μαθητής τιμωρήθηκε να γράψει 50 φορές στο τετράδιό του το κείμενο του ύμνου "Fratelli d'Italia". Πρόκειται για ένα σοβαρότατο επισόδειο ρατσισμού, το οποίο επιπλέον οφείλεται σε εκπαιδευτικό, πράγμα που έρχεται σε αντίφαση με όλους τους νόμους και τις ρυθμίσεις που ισχύουν στην Ευρώπη όσον αφορά την ατομική ελευθερία και την προστασία της οικογένειας.

Γνωρίζει η Επιτροπή αυτό το επισόδειο ρατσισμού;

Σκοπεύει η Επιτροπή να αποφανθεί για το θέμα, δεδομένου ότι έχει την υποχρέωση να αντιδρά ενεργά σε κάθε επισόδειο ρατσισμού;

Απάντηση του κ. Flynn εξ ονόματος της Επιτροπής

(2 Μαρτίου 1999)

Η Επιτροπή αποδίδει μεγάλη σημασία στις ενέργειες ευαισθητοποίησης σχετικά με θέματα ανεκτικότητας που μπορούν να γίνουν στα σχολεία και στους νέους.

Παρ'όλα αυτά η Επιτροπή εκτιμά ότι το επεισόδιο που ανέφεραν οι κύριοι βουλευτές δεν εμπίπτει στην αρμοδιότητα της Επιτροπής. Εναπόκειται στα κράτη μέλη να εντοπίζουν και να επιβάλλουν κυρώσεις για συγκεκριμένα επεισόδια που αφορούν διακρίσεις, τα οποία ενδέχεται να σημειωθούν στην επικράτειά τους.
ΓΡΑΠΤΗ ΕΡΩΤΗΣΗ E-0919/99

υποβολή: Roberto Mezzaroma (PPE) προς την Επιτροπή

(8 Απριλίου 1999)

Θέμα: Νόμος για τα αδέσποτα ζώα

Μπορεί η Επιτροπή να διευκρινίσει ποιες πιστώσεις προώρισε στο Διαμέρισμα Τοσκάνης για το πρόβλημα των αδέσποτων ζώων και να ανακοινώσει ποιες πρωτοβουλίες προτίθεται να αναλάβει η ΕΕ έναντι της κατάστασης που αφορά χιλιάδες σκυλιά;

Απάντηση του κ. Fischler εξ ονόματος της Επιτροπής

(7 Μαΐου 1999)

Η Κοινότητα διαθέτει νομοθεσία στο πεδίο της προστασίας των ζώων συντροφιάς κατά την μεταφορά, δηλαδή την οδηγία 91/628/ΕΟΚ του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(1)), και σχετικά με τη χρήση σκυλιών και γατιών για επιστημονικά πειράματα, δηλαδή την οδηγία 86/609/ΕΟΚ του Συμβουλίου της 24ης Νοεμβρίου 1986 περί προσεγγίσεως των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(2).

Η νομοθεσία για τους αδέσποτους σκύλους και γάτες, καθώς και η επιβολή της, αποτελεί ζήτημα που εμπίπτει στην αρμοδιότητα των κρατών μελών.

Σύμφωνα με την ανωτέρω αρχή, η Επιτροπή δεν έχει την πρόθεση να προτείνει νομοθεσία στο επίμαχο πεδίο.

Η Επιτροπή δεν έχει καταρτίσει χρηματοδοτικά προγράμματα που να αφορούν ειδικότερα τον έλεγχο των αδέσποτων σκυλιών στην περιφέρεια της Τοσκάνης.

(1) ΕΕ L 340 της 11.12.1991.

(2) ΕΕ L 358 της 18.12.1986.
ΓΡΑΠΤΗ ΕΡΩΤΗΣΗ E-0029/99

υποβολή: Νικήτας Κακλαμάνης (UPE) προς την Επιτροπή

(20 Ιανουαρίου 1999)

Θέμα: Ανθρώπινα δικαιώματα για τους οικιστές εκτός σχεδίου

Τα αυθαίρετα κτίσματα στην Ελλάδα ανέρχονται σε 800.000, ενώ οι οικιστές εκτός σχεδίου πόλεως ξεπερνούν (μαζί με τις οικογένειές τους) τα 2 εκ. ανθρώπους.

Οι οικιστές αυτοί έχουν κατ' επανάληψη λάβει διαβεβαιώσεις από τις Ελληνικές αρχές ότι το πρόβλημα της νομιμοποίησης των κτισμάτων τους θα διευθετηθεί και ότι θα ενταχθούν στο σχέδιο πόλεως, χωρίς μέχρι τώρα να έχει γίνει κάτι τέτοιο. Οι νόμοι και τα προεδρικά διατάγματα που εκδίδονται από το 1977 μέχρι σήμερα (με πιο πρόσφατο το Π.Δ. 267 του 1998) έχουν καθαρά εισπρακτικό χαρακτήρα, επιβάλλουν τεράστια πρόστιμα στους οικιστές, ενώ ακόμη δεν έχει προωθηθεί η σύνδεση των κτισμάτων τους με τα συστήματα υδρεύσεως, αποχετεύσεως και ηλεκτροδοτήσεως, κάτι που θεωρείται αυτονόητο σε οποιαδήποτε χώρα του κόσμου. Η κατάσταση αυτή συνιστά παραβίαση ακόμη και των πιο στοιχειωδών ανθρωπίνων δικαιωμάτων και υποβιβάζει το 1/5 του πληθυσμού της Ελλάδας σε "πολίτες β'κατηγορίας".

Μπορεί να με πληροφορήσει η Επιτροπή αν γνωρίζει την κατάσταση που αντιμετωπίζουν οι οικιστές εκτός σχεδίου στην Ελλάδα, και σε ποιές ενέργειες σκοπεύει να προβεί ώστε να ανακουφισθούν τα 2 εκ. και πλέον Ελλήνων που στερούνται τις πιο στοιχειώδεις κοινωνικές παροχές, όπως το νερό, το φως και την αποχέτευση;

Απάντηση του κ. Santer εξ ονόματος της Επιτροπής

(12 Φεβρουαρίου 1999)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.
ΓΡΑΠΤΗ ΕΡΩΤΗΣΗ E-0287/99

υποβολή: Pedro Marset Campos (GUE/NGL) προς την Επιτροπή

(17 Φεβρουαρίου 1999)

Θέμα: Πρόσβαση των ισπανών Τεχνολόγων Μηχανικών στην Ευρωπαïκή Δημοσιούπαλληλία

Έχουμε λάβει υπόψη ότι:

- ο Επίτροπος κ. Likanen δήλωσε στην απάντηση που έδωσε στις 10Φεβρουαρίου 1998 στην γραπτή ερώτηση Ε-4186/97(1) ότι για την πρόσβαση στην κατηγορία A/LA της Ευρωπαϊκής Δημοσιούπαλληλίας, η Επιτροπή δέχεται τα γερμανικά διπλώματα κατώτατης διάρκειας σπουδών οκτώ εξαμήνων;

- ότι η Επιτροπή δήλωσε στο έγγραφο απάντησης στην προσφυγή ακυρώσεως που κατέθεσε ο κ. Vicente Alonso Morales(T-299/97, τμημα 33) ότι γίνονται δεκτοί στην κατηγορία A/LA κάτοχοι του γερμανικού Fachhochschuldiplom διάρκειας σπουδών οκτώ εξαμήνων;

- ότι η αγγελία προκηρύξεως του γενικού διαγωνισμού COM/A/1047(2) ορίζει ότι "θεωρούνται ως επαγγελματική πείρα οι περίοδοι πρακτικής άσκησης".

Γιά ποιόν λόγο η Επιτροπή δέχεται τον γερμανικό τίτλο Fachhochschuldiplom για την πρόσβαση στην κατηγορία A/LA της Ευρωπαϊκής Δημοσιούπαλληλίας, εφόσον πρόκειται για τίτλο ο οποίος περιλαμβάνει ανώτατη διάρκεια σπουδών έξη εξαμήνων, επιπλέον δε ένα ή δύο εξάμηνα πρακτικής εκπαίδευσης σε επιχειρήσεις δηλ. και με επαγγελματική πείρα;

Απάντηση του κ. Liikanen εξ ονόματος της Επιτροπής

(03 Μαρτίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-2740/98 της κας Palacio Vallelersundi(3).

(1) ΕΕ C 304 της 2.10.1998, σελ. 15.

(2) ΕΕ C 145A της 13.5.1997.

(3) ΕΕ C 96 της 8.4.1999, σελ. 141.
ΓΡΑΠΤΗ ΕΡΩΤΗΣΗ E-0286/99

υποβολή: Laura González Álvarez (GUE/NGL) προς την Επιτροπή

(17 Φεβρουαρίου 1999)

Θέμα: Πρόσβαση στην Δημόσια Διοίκηση της Ευρωπαïκής Ένωσης

Ο Επίτροπος κ Liikanen, απαντώντας στην γραπτή ερώτηση Ε-4186/97(1) στις 10 Φεβρουαρίου 1998, επισήμανε ότι για την πρόσβαση στην κατηγορία A/LA της Ευρωπαϊκής Δημόσιας Διοίκησης, η Επιτροπή κάνει δεκτά τα ισπανικά πτυχία όσων έχουν παρακολουθήσει ένα πλήρη κύκλο σπουδών που τους παρέχει δικαίωμα πρόσβασης σε διδακτορικές σπουδές.

Γιά ποιό λόγο η Επιτροπή δεν περιλαμβάνει την προϋπόθεση αυτή σε καμιά από τις προκυρήξεις διαγωνισμών για την πλήρωση θέσεων και σε γενικούς διαγωνισμούς της κατηγορίας A/LA στην Ευρωπαϊκή Δημόσια Διοίκηση;

Απάντηση του κ. Liikanen εξ ονόματος της Επιτροπής

(03 Μαρτίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-3027/98 του κ. Arias Cañete(2).

(1) ΕΕ C 304 της 2.10.1998, σελ. 15.

(2) ΕΕ C 142 της 21.5.1999.
91999E0146

ΓΡΑΠΤΗ ΕΡΩΤΗΣΗ αρ θ. 146/99 του Brigitte LANGENHAGEN προς την Επ τροπή. Κοινοτικές πιστώσεις για την περιοχή Stade



Επίσημη Εφημερίδα αριθ. C 182 της 28/06/1999 σ. 0142
ΓΡΑΠΤΗ ΕΡΩΤΗΣΗ αρ θ. 147/99 του Brigitte LANGENHAGEN προς την Επ τροπή. Κοινοτικές πιστώσεις για την περιοχή Cuxhaven



Επίσημη Εφημερίδα αριθ. C 182 της 28/06/1999 σ. 0142



ΓΡΑΠΤΗ ΕΡΩΤΗΣΗ E-0147/99 υποβολή: Brigitte Langenhagen (PPE) προς την Επιτροπή (11 Φεβρουαρίου 1999) Θέμα: Κοινοτικές πιστώσεις για την περιοχή Cuxhaven Ποιές πιστώσεις της Ευρωπαϊκής Ένωσης χορηγήθηκαν στην περιοχή Cuxhaven κατά την κοινοβουλευτική περίοδο 1994-1999, σε ποιό ύψος και για ποιούς τομείς ενίσχυσης; Κοινή απάντηση του κ. Santer εξ ονόματος της Επιτροπής στις γραπτές ερωτήσειςE-0143/99, E-0144/99, E-0145/99, E-0146/99 και E-0147/99 (3 Μαρτίου 1999) Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
91999E0143

ΓΡΑΠΤΗ ΕΡΩΤΗΣΗ αρ θ. 143/99 του Brigitte LANGENHAGEN προς την Επ τροπή. Κοινοτικές πιστώσεις για την περιοχή Osterholz-Scharmbeck



Επίσημη Εφημερίδα αριθ. C 182 της 28/06/1999 σ. 0141
91999E0145

ΓΡΑΠΤΗ ΕΡΩΤΗΣΗ αρ θ. 145/99 του Brigitte LANGENHAGEN προς την Επ τροπή. Κοινοτικές πιστώσεις για την περιοχή Rotenburg/Κάτω Σαξονία



Επίσημη Εφημερίδα αριθ. C 182 της 28/06/1999 σ. 0142
91999E0144

ΓΡΑΠΤΗ ΕΡΩΤΗΣΗ αρ θ. 144/99 του Brigitte LANGENHAGEN προς την Επ τροπή. Κοινοτικές πιστώσεις για την περιοχή Verden



Επίσημη Εφημερίδα αριθ. C 182 της 28/06/1999 σ. 0141
ΓΡΑΠΤΗ ΕΡΩΤΗΣΗ E-0316/99

υποβολή: John McCartin (PPE) προς την Επιτροπή

(19 Φεβρουαρίου 1999)

Θέμα: Αποδέκτες επενδύσεων στον τομέα του χοιρείου κρέατος στην Ιρλανδία

Έχοντας υπόψη ότι περισσότερα από 100 εκατομμύρια ευρώ, κατά το πλείστον χρήματα της ΕΕ, έχουν επενδυθεί στον τομέα του χοιρείου κρέατος στην Ιρλανδία τα τελευταία δεκαπέντε χρόνια, θα μπορούσε η Επιτροπή να δώσει ένα κατάλογο των εταιρειών στην Ιρλανδία που έλαβαν αυτά τα χρήματα;

Απάντηση του κ. Fischler εξ ονόματος της Επιτροπής

(24 Μαρτίου 1999)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0285/99

υποβολή: Laura González Álvarez (GUE/NGL) προς την Επιτροπή

(17 Φεβρουαρίου 1999)

Θέμα: Πρόσβαση των ισπανών Τεχνολόγων Μηχανικών στην Ευρωπαϊκή Δημοσιοϋπαλληλία

Η Επιτροπή έλαβε γνώση, μέσω εγγράφου συνημμένου στην προσφυγή περί ακυρώσεως που κατατέθηκε την 1η Ιανουαρίου 1997 στο Πρωτοδικείο των Ευρωπαϊκών Κοινοτήτων εκ μέρους του κ. Vicente Alfonso Morales(T-299/97), της υπόθεσης του κ. Roberto Arce Recio, Τεχνολόγου Μηχανικού, ο οποίος έγινε δεκτός στο τμήμα διδακτορικών σπουδών του Πανεπιστημίου της Τουλούζης Paul Sabatier(Γαλλία) και απέκτησε τον τίτλο του διδάκτορος στις 24 Ιουνίου 1998 με μνεία "Λίαν Καλώς",

Γιά ποιό λόγο ο Επίτροπος κ. Liikanen δηλώνει στην απάντησή του στην γραπτή ερώτηση E-4186/97(1) ότι ένας από τους λόγους στους οποίους βασίζεται η Επιτροπή για να μην κάνει δεκτούς τους ισπανούς Τεχνολόγους Μηχανικούς στην κατηγορία A/LA της Ευρωπαϊκής Δημοσιουπαλληλίας είναι το γεγονός ότι το ισπανικό δίπλωμα του Τεχνολόγου Μηχανικού δεν επιτρέπει την πρόσβαση σε σπουδές για την απόκτηση του τίτλου του διδάκτορος;

Απάντηση του κ. Liikanen εξ ονόματος της Επιτροπής

(3 Μαρτίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-2786/98 της κας Palacio Vallelersundi(2).

(1) ΕΕ C 304 της 2.10.1998, σελ. 15.

(2) ΕΕ C 50 της 22.2.1999, σελ. 150.
ΓΡΑΠΤΗ ΕΡΩΤΗΣΗ E-3760/98

υποβολή: Honório Novo (GUE/NGL) προς την Επιτροπή

(11 Δεκεμβρίου 1998)

Θέμα: Συμφωνία αλιείας μεταξύ ΕΕ και Πράσινου Ακρωτηρίου

Ως γνωστόν, από τις 6 Σεπτεμβρίου 1997 έως τις 5 Σεπτεμβρίου 2000 ισχύει η συμφωνία αλιείας μεταξύ ΕΕ και Πράσινου Ακρωτηρίου. Στο πλαίσιο της συμφωνίας αυτής, οι δυνατότητες αλιείας προβλέπουν τη χορήγηση στην Πορτογαλία 8 αδειών για σκάφη με παραγάδια επιφανείας και 3 αδειών για σκάφη με παραγάδια βυθού, με χωρητικότητα ανά μονάδα κατώτερη των 210 TAB (τόνοι ολικής χωρητικότητας).

Με βάση τα ανωτέρω και δεδομένου ότι παρήλθε ένα έτος από την ανανέωση της σημερινής συμφωνίας (6 Σεπτεμβρίου 1997), ζητώ από την Επιτροπή να με ενημερώσει για τα ακόλουθα:

1. Πόσες άδειες δόθηκαν πράγματι σε πορτογαλικά σκάφη με παραγάδια επιφανείας; Ποιοι είναι οι κάτοχοι των αδειών αυτών; Ποια η ποσότητα αλιευθέντων ιχθύων (σε τόνους) για κάθε πορτογαλικό αλιευτικό με παραγάδια επιφανείας στο οποίο χορηγήθηκε άδεια κατά το πρώτο έτος ισχύος της συμφωνίας;

2. Πόσες άδειες δόθηκαν πράγματι σε πορτογαλικά σκάφη με παραγάδια βυθού; Ποιοι είναι οι κάτοχοι των αδειών αυτών; Ποια η ποσότητα αλιευθέντων ιχθύων (σε τόνους) για κάθε πορτογαλικό αλιευτικό με παραγάδια βυθού στο οποίο χορηγήθηκε άδεια κατά το πρώτο έτος ισχύος της συμφωνίας;

Απάντηση της κας Bonino εξ ονόματος της Επιτροπής

(1 η Φεβρουαρίου 1999)

Κατά τη διάρκεια του πρώτου έτους εφαρμογής του Πρωτοκόλλου Συμφωνίας μεταξύ της Κοινότητας και του Πράσινου Ακρωτηρίου (από τις 6 Σεπτεμβρίου 1997 έως τις 5 Σεπτεμβρίου 1998) ζητήθηκαν έξι άδειες και χορηγήθηκαν στα σκάφη με παραγάδια επιφανείας Atrevido, Infante Dom Henrique, Mar Portugues, Miguel Santos, Paula Filipa, και Rapazinho. Δεν ζητήθηκε καμία άδεια για σκάφος με παραγάδια βυθού. Όσον αφορά τα αλιεύματα μόνο το σκάφος Atrevido ανακοίνωσε 5,880 χιλιόγραμμα που αλιεύθηκαν στη διάρκεια του Μαρτίου 1998.

Τα σκάφη με παραγάδια επιφανείας στοχεύουν τα άκρως μεταναστευτικά είδη. Για το λόγο αυτό, κρατούν γενικά τις άδειες στο πλαίσιο περισσότερων αλιευτικών συμφωνιών, πράγμα που τους επιτρέπει να ακολουθήσουν το ψάρι από τη μια ζώνη στην άλλη και στην ανοικτή θάλασσα, χωρίς να διακόψουν τις αλιευτικές τους δραστηριότητες.
ΓΡΑΠΤΗ ΕΡΩΤΗΣΗ E-3012/98

υποβολή: Doeke Eisma (ELDR) προς την Επιτροπή

(8 Οκτωβρίου 1998)

Θέμα: Διακρίσεις εις βάρος τυφλών

Στην αμαξοστοιχία Eurostar δεν επιτρέπονται οι σκύλοι που συνοδεύουν τυφλούς, γεγονός το οποίο δυσχεραίνει την μετακίνηση των τυφλών με το τραίνο.

Δεν συμφωνεί η Επιτροπή με την άποψή μου ότι το εν λόγω μέτρο δημιουργεί διακρίσεις εις βάρος τυφλών;

Δεν αντιβαίνει το εν λόγω μέτρο την ευρωπαϊκή νομοθεσία και/ή τις θεμελιώδεις ευρωπαϊκές αρχές, και, σε περίπτωση θετικής απάντησης, σε ποιές ενέργειες θα προβεί σχετικώς η Επιτροπή;

Απάντηση του κ. Fischler εξ ονόματος της Επιτροπής

(23 Νοεμβρίου 1998)

Κανένας σκύλος δεν επιτρέπεται στο Eurostar διότι η ισχύουσα νομοθεσία στο Ηνωμένο Βασίλειο που αφορά την λύσσα εφαρμόζεται επίσης στους σκύλους που συνοδεύουν τους τυφλούς.

Αν και οι εμπορικές συναλλαγές των σκύλων και γατών έχουν επί του παρόντος εναρμονισθεί, η εν λόγω εναρμόνιση δεν επεκτείνεται επί του παρόντος στα ζώα συνοδείας που ταξιδεύουν με τον ιδιοκτήτη τους. Η Επιτροπή δεν υπέβαλε ακόμη προτάσεις σχετικά με τον εν λόγω τομέα.

Στο παρόν στάδιο, η κοινοτική νομοθεσία αποτελεί, κατά συνέπεια, μία τυπική περίπτωση διαφοράς μεταξύ του βασικού δικαιώματος ελεύθερης κυκλοφορίας βάσει του άρθρου 8α της συνθήκης ΕΕ και των νομίμων εξαιρέσεων από το εν λόγω δικαίωμα που προβλέπονται για λόγους δημόσιας υγείας. Το ερώτημα εάν οι εν λόγω εξαιρέσεις είναι αιτιολογημένες και κατάναλογία των στόχων τους πρέπει να εκτιμηθεί περίπτωση κατά περίπτωση.

Η Επιτροπή είναι ενημερωμένη για τη ανάληψη υποχρεώσεως εκ μέρους του Ηνωμένου Βασιλείου να αναθεωρήσει τους ισχύοντες νόμους όσον αφορά την καραντίνα καθώς και για τα συμπεράσματα μιας πρόσφατης επιστημονικής γνώμης που διατυπώθηκε λόγω της εν λόγω αναθεώρησης. Η Επιτροπή ζήτησε πρόσφατα από τις αρχές του Ηνωμένου Βασιλείου να της παράσχουν λεπτομέρειες όσον αφορά τις προτάσεις της κατόπιν της εν λόγω θεώρησης και το χρονοδιάγραμμα που προβλέπεται για κάθε νομοθεσία που κρίνεται αναγκαία.
ΓΡΑΠΤΗ ΕΡΩΤΗΣΗ E-2985/98

υποβολή: John McCartin (PPE) προς την Επιτροπή

(8 Οκτωβρίου 1998)

Θέμα: Πληρωμές κατά κεφαλή ζωïκού κεφαλαίου και πριμοδοτήσεις στην Ιρλανδία

Γνωρίζει η Επιτροπή τις σοβαρές ταλαιπωρίες που υφίστανται οι κτηνοτρόφοι στην Ιρλανδία, ιδιαίτερα στη Δυτική Ιρλανδία λόγω των ασυνήθιστα σοβαρών βροχοπτώσεων, και θα εξέταζε η Επιτροπή το ενδεχόμενο να προωθηθούν οι πληρωμές κατά κεφαλή ζωϊκού κεφαλαίου και οι πριμοδοτήσεις ώστε να ανακουφιστούν οι οικογενειακές κτηνοτροφικές μονάδες;

Απάντηση του κ. Fischler εξ ονόματος της Επιτροπής

(30 Οκτωβρίου 1998)

Η Επιτροπή έχει επίγνωση των δυσχερειών που αντιμετωπίζουν οι ιρλανδοί αγρότες λόγω, εν μέρει, των επικρατουσών δυσμενών καιρικών συνθηκών. Έχει ληφθεί μία σειρά μέτρων για τη χορήγηση προκαταβολών στα κράτη μέλη. Για τις πριμοδοτήσεις του βοείου κρέατος, οι προκαταβολές στα κράτη μέλη έχουν αυξηθεί από 60 έως 80 %, όπως επίσης έχει σημειωθεί μία αλλαγή στις ημερομηνίες, στις 16 Οκτωβρίου 1998, για την πληρωμή των προκαταβολών. Για τις πριμοδοτήσεις των αιγοπροβάτων, ο κανονισμός που καθορίζει δεύτερη προκαταβολή της πριμοδότησης εγκρίθηκε εγκαίρως παρέχοντας τη δυνατότητα να καταβληθούν οι πληρωμές στους παραγωγούς στις 15 Οκτωβρίου 1998. Και στις δύο περιπτώσεις επαφίεται στο κράτος μέλος να καταβάλει τις πληρωμές στους αγρότες το ταχύτερο δυνατό.

Για την περίπτωση των αντισταθμίσεων, οι συνήθεις προκαταβολές είναι στη διάθεση της Ιρλανδίας και επαφίεται στα κράτη μέλη να πραγματοποιήσουν τις πληρωμές το ταχύτερο δυνατό.